Yakov Kaprov. Yakov Ilyich Kaprov (1934-yil 23-iyulda tugʻilgan — 2017-yil 11-yanvarda vafot etgan) – Sovet va oʻzbekistonlik sobqi professional futbolchisi, hujumchi ampulasida oʻynagan. Futbolchilik faoliyatini yakunlagandan soʻng Oʻzbekiston jamoalarida murabbiy sifatida ishlagan. Futbolchilik faoliyati. Futbolchilik faoliyatini 1955-yilda Toshkentning „Spartak“ jamoasida boshlagan. 1956-yilda mavsum davomida „Paxtakor“ klubi tarkibida oʻynagan, keyinchalik esa „Mehnat zahiralari“ (Toshkent) jamoasi safida toʻp surgan. Shundan soʻng u futbolchilik faoliyatini yakunlab, murabbiylikka oʻtdi. Ammo 1965—1966-yillarda futbolchilik faoliyatini tiklagan va „Sverdlovets“ jamoasida oʻynagan. 1966-yilgi mavsum soʻngida ikkinchi marta futbolchilik faoliyatini yakunlagan. Murabbiylik faoliyati. Futbolchi faoliyati yakunlangach, murabbiylik faoliyatini boshlagan. 1965-yilda Toshkent SKA (Toshkent) klubiga rahbarlik qilgan. 1967—1969-yillarda „Pomir“ (Leninobod) jamoasiga murabbiylik qilgan. 1970-yilda u „Yangier“ klubiga rahbarlik qilgan. 1971-yilda u „Pomir“ (Dushanbe) murabbiylar shtabiga qoʻshilgan Pomir klubida dastlab jamoani tayyorlashga yordam bergan, 1971-yilning iyulidan oxirigacha va 1973-yilning iyulidan sentyabriga qadar jamoani boshqargan. Samarqandning „Dinamo“ (1978), „Amudaryo“ (1979), „Xorazm“ (1981, 1985—1986), „Sohibkor“ (Xalqobod) (1989), „Nurafshon Buxoro“ (1992) va Bekobodning „Metallurg“ (199) klublarida ham bosh murabbiy boʻlib ishlagan. Shuningdek, „Chornomorets“ (Odessa), „Zvezda“ (Jizzax), „Paxtakor“ (Toshkent), „Soʻgʻdiyona“ (Jizzax), MHSK (Toshkent), Metalurg (Bekobod) va „Qizilqum“ (Zarafshon) klublarida bosh murabbiy yordamchisi boʻlib ishlagan.